ഒക്ടോബറില് 42 ശതമാനം നേട്ടം നല്കിയ ഒരു ബാങ്ക് ഓഹരി മുംബൈ : യൂണിയന് ബാങ്കിന്റെ ഓഹരി വില ഒക്ടോബറില് ഉയര്ന്നത് 42 ശതമാനമാണ്. മിക്ക റേറ്റിങ് ഏജന്സികളും യൂണിയന് ബാങ്കിനെ അപ്ഗ്രേഡ് ചെയ്തതാണ് ഓഹരി വിലയിലെ മുന്നേറ്റത്തിന് വഴിയൊരുക്കിയത്. യൂണിയന് ബാങ്കിന്റെ ഓഹരി വില ഇന്നലെ 52 ആഴ്ചത്തെ ഉയര്ന്ന വില രേഖപ്പെടുത്തി. 51.70 രൂപ വരെയാണ് ഒരു ദിവസം മാത്രം എന്എസ്ഇയില് ഈ ഓഹരിയുടെ വില ഉയര്ന്നത്. വിപണി ചാഞ്ചാട്ടം നേരിടുമ്ബോഴാണ് യൂണിയന് ബാങ്ക് ഉള്പ്പെടെയുള്ള പൊതുമേഖലാ ബാങ്ക് ഓഹരികള് വേറിട്ട പ്രകടനം കാഴ്ച വെച്ചത്. തുടര്ച്ചയായ രണ്ടാമത്തെ ദിവസവും നിഫ്റ്റി പി എസ് യു ബാങ്ക് സൂചിക വിപണിയുടെ മൊത്തം പ്രകടനത്തില് നിന്ന് വ്യത്യസ്തമായി നേട്ടം രേഖപ്പെടുത്തി. ഇന്നലെ ഒന്നര ശതമാനത്തോളം പി എസ് യു ബാങ്ക് സൂചിക ഉയര്ന്നു. ഇന്ത്യന് ബാങ്ക്, മഹാരാഷ്ട്ര ബാങ്ക്, യൂകോ ബാങ്ക് തുടങ്ങിയ ഓഹരികള് മൂന്ന് ശതമാനം മുതല് നാല് ശതമാനം വരെ ഉയര്ന്നു.